Kapten

Kapten  () atau kapitan merupakan satu pangkat atau gelaran dengan pelbagai makna berpincang mengikut konteks disentuh baik dalam bidang pelayaran, tentera, penerbangan, polis, perkhidmatan kecemasan dan sukan, namun umumnya difahamkan menandakan peranan penjawat mengetuai atau memimpin sesebuah pasukan.

Etimologi 
Gelaran ini datangnya dari Bahasa Latin capitaneus ("ketua") terbitan perkataan caput yakni "kepala"; hal ini boleh diibaratkan dengan penggunaan perkataan "kepala" atau "hulu" (lihat penghulu) merujuk kepada gelaran ketua sesebuah kelompok. Perkataan Latin ini diturunkan kepada dua bentuk Romawi yang diserap dalam bahasa Melayu:

 kapitan () menyerap bahasa Portugis:  - perkataan ini berbekas dalam gelaran tertentu seperti Kapitan Cina dan Kapitan Arab,
 kapten menyerap bahasa Perancis  melalui  atau

Dalam ketenteraan 
Seseorang kapten tentera dipilih untuk memimpin dan memberi perintah ke atas kompeni askar-askar. Pangkat ini juga lebih umum bertindak sebagai pemerintah kedua pasukan artileri dalam sesebuah angkatan tentera.

Dalam pelayaran 

Kapten atau nakhoda sesebuah kapal dipertanggungjawabkan atas keselamatan kapal yang dikemudikan dalam pelayaran serta isi yang diangkutkan, kebajikan anak-anak kapal serta pematuhan pelayaran kapal dikemudikan mengikut undang-undang perairan setempat dan antarabangsa.

Dalam sukan 

Kapten sesebuah pasukan sukan dilantik jurulatih dengan tanggungjawab diamanahkan mengatur strategi dan kerjasama sesama rakan sepasukan semasa sesuatu perlawanan itu berlangsung. Pemilihan seseorang kapten boleh ditentukan tahap keupayaan bermain mahupun kepimpinan.

Lihat juga 
 Kapitan Cina
 Kapitan Arab
 Kekapitanan
 Kapten Jeneral

Rujukan 

ko:주장
io:Kapitano
lv:Kapteinis
sq:Kapiteni
th:กัปตัน